Plants vs. Zombies

Plants vs. Zombies (בתרגום חופשי: צמחים נגד זומבים) הוא משחק אסטרטגיה מסוג הגנת מגדלים שנוצר על ידי חברת PopCap Games. המשחק יועד תחילה למערכות הפעלה Mac OS X ו-Microsoft Windows ובהמשך יצא גם לאנדרואיד וiOS. במשחק השחקן נעזר בצמחים שונים על מנת להגן על ביתו מפני זומבים שרוצים לאכול את מוחו. הוא יצא לראשונה ב-5 במאי 2009. המשחק זכה לביקורות חיוביות והיה מועמד למספר פרסים. נכון ל-2019, למשחק ארבעה משחקי המשך. ב-Plants vs. Zombies על השחקן למקם סביב הבית צמחים ופטריות, בעלי יכולת התקפית או הגנתית שונה, כדי למנוע מקבוצת הזומבים לחדור לבית. שדה המשחק מחולק ל-5-6 שבילים אופקיים ולרוב הזומבים ינועו לאורכו של שביל יחיד. שתילת הצמחים עולה נקודות שמש שניתן לאסוף חינם בשלבי היום או הלילה על ידי שתילת חמניות או פטריות שמש. המשחק כולל 5 סדרות, בכל סדרה 10 שלבים. בכל סדרה מגן השחקן על חלק אחר מביתו. הסדרות: גינה ביום גינה בלילה גינה אחורית + בריכה ביום גינה אחורית + בריכה בלילה + ערפל (בשלב 10 של בריכה לילה במקום ערפל יש סופת ברקים) גג ביום גג בלילה (השלב האחרון במשחק) בנוסף קיימים משחקונים משולבים שאינם חלק מהשלבים הכרונולוגיים, הכוללים טיפוח צמחים בגינה נפרדת, פאזל ועוד. ב-15 באוגוסט 2013 יצא משחק ההמשך: Plants vs. Zombies 2: It's About Time. במשחק החדש יש עשרה עולמות: מצרים העתיקה, ים הפיראטים, המערב הפרוע, העתיד הרחוק, ימי הביניים, חוף הגלים הגדולים, המערות הקפואות, העיר האבודה, סיור ניאון מיקסטייפ, ביצת היורה והיום המודרני. הצמחים: במשחק ההמשך ישנם הרבה צמחים חדשים: פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מוזיקת הרקע למשחק הולחנה בידי לורה שיגיהארה. היא כוללת אלמנטים מז'אנרי מוזיקת הפופ והצ'יפ מיוזיק. שיגיהארה תיארה את המוזיקה כ"מקאברית אך אידיוטית". בין היתר שיגיהארה הלחינה את המנגינות "Loonboon",‏ "Brainiac Maniac" ‏ו-"Ultimate Battle", האחרון הופיע גם במשחק Melolune. היא הלחינה וביצעה את שיר הסיום "Zombies On Your Lawn". המשחק זכה לביקורות חיוביות, ביניהן ניקוד של 87/100 ממטֵקריטיק וציון של 88.3% מהאתר "GameRankings" (אנ'). ב-IGN נכתב שהמשחק כולל יותר תוכן ממרבית המשחקים באותו סגנון. לעומת זאת גרסת נינטנדו DS קיבלה ביקורת שלילית בשל גרפיות באיכות נמוכה. גם המוזיקה זכתה לעניין ושבחים. נכון ל-2009, Plants vs. Zombies הוא המשחק הרווחי ביותר של חברת PopCap Games המשחק היה מועמד ל-2 פרסים מטעם "Academy of Interactive Arts & Sciences" ולשלושה פרסים מטעם "Game Developers Choice Awards" בשל ההצלחה הרבה, למשחק יצאו 5 משחקים נוספים : אוגוסט 2013: Plants vs. Zombies 2: It's About Time לאנדרואיד ול-iOS מאי 2013: Plants vs. Zombies Adventures משחק פייסבוק. נסגר באוקטובר 2014. 2014: Plants vs. Zombies: Garden Warfare ל-Xbox 360, Xbox One, PS4, PS3 ול-PC 2016: Plants vs. Zombies: Garden Warfare 2. ניתן לשחק בו במחשב האישי (PC), פלייסטיישן 4 (PS4) ו-Xbox One. 2016: Plants vs. Zombies Heroes לאנדרואיד ול-iOS 2019: Plants vs. Zombies: Battle for neighborville. ניתן לשחק במחשב האישי(PC), פלייסטיישן 4(PS4) ו-Xbox One. אינסניקווריום זומה מדיה וקבצים בנושא Plants vs. Zombies בוויקישיתוף אתר האינטרנט הרשמי של Plants vs. Zombies אתר המשחק ספר הצמחים והזומבים Plants vs. Zombies, סרטונים בערוץ היוטיוב Plants vs. Zombies, במסד הנתונים הקולנועיים IMDb (באנגלית) Plants vs. Zombies, ‏Metacritic Plants vs. Zombies, ‏GameRankings Daemon Hatfield, ‏Plants vs. Zombies Review,‏ IGN,‏ 5 במאי 2009 Plants vs Zombies, the 'best-selling game PopCap's ever had', ‏25 במאי 2009 13th Annual Interactive Achievement Awards Finalists Uncharted 2, Flower, Assassin's Creed II Lead Finalists for the Tenth Annual Game Developers Choice Awards, ‏PRNewswire, ‏19 בינואר 2010